रौला घटदा जा करदा हा ते पिड़ बी अजें बज्जे दा हा। काके गी किज गबरुएं मूंढे पर चुक्की लेदा हा। ढोलै पर भांगड़ा बज्जन लगा। कन्ने शुरू होई गेइयां सीटियां ते हो हो हो, हा हा हा दियां बाजां। इक नच्चने आली टोली ठानेदारा पासै फिरकी। काका गुजरै ठानेदारै दे गोड़ैं गी हत्थ लाया। ठानेदारा ने उसी थापी दित्ती ते चान्दी दा उब्बल उसी नामै दे तौर दित्ता। फी दुए लोकें बी काके गी नाम-कनाम दित्ता। मदन ने दसें रपें दा नोट कीरती पासै कीता। उसने लेइयै ओ काके गी देई उड़ेया। पिड़ अजें बज्जे दा हा ते खाड़े च भांगड़ा जोरै च चालू हा। इक जागत जनाने टल्ले लाइयै भांगड़ा पार्टी च आई रलेया।